b'\n_START_ARTICLE_\nBitka talentov (2. sezona)\n_START_PARAGRAPH_\n2. sezona Bitke talentov je potekala leta 2005 (izbiranje 15 finalistov spomladi, nadaljnji krogi pa jeseni) v okviru oddaje Spet doma voditelja Maria Galuni\xc4\x8da._NEWLINE_Zmagovalka je bila Nina Pu\xc5\xa1lar iz Ivan\xc4\x8dne Gorice, ki je v finalu premagala Nino Strnad. Poleg obeh Nin sta v tej sezoni sodelovala tudi pozneje znana izvajalca Simona \xc4\x8cerneti\xc4\x8d - Aynee in Dejan Bojanec, ki je postal \xc4\x8dlan skupine Turbo Angels._NEWLINE_Vseh 15 finalistov je skupaj posnelo pesem Ko za\xc4\x8duti\xc5\xa1 energijo (avtorjev Matja\xc5\xbea in Ur\xc5\xa1e Vla\xc5\xa1i\xc4\x8d ter Bo\xc5\xa1tjana Grabnarja).'